De parterede lig blev lagt på [[hjul og stejle]] på Vesterfælled. Her hang de i nogle år, til kun [[knogle (anatomi)|knoglerne]] var tilbage. Ingen ved, hvor de derefter blev begravet, men nogen havde kravlet op på en stige og trukket en fortand ud af munden på Struensee. I [[1895]] fandt man ved en udgravning på [[Enghavevej]] to [[skelet]]ter med de løse kranier placeret mellem benene, og da det ene hoved manglede en fortand, antog man, at det kunne dreje sig om netop Struensee og Brandt. De blev så begravet på [[Vestre Kirkegård (København)|Vestre Kirkegård]].<ref>Peder Bundgaard: ''København – du har alt'' (s.101)</ref> I 1920'erne blev kisterne anbragt i gravkapellet under [[Sankt Petri Kirke]] i København.<ref>{{Cite web |url=http://www.sankt-petri.dk/Dan/kirche/dan_start_kapeller.html |title=Arkiveret kopi |access-date=22. juli 2010 |archive-date= 1. juli 2007 |archive-url=https://web.archive.org/web/20070701063253/http://www.sankt-petri.dk/Dan/kirche/dan_start_kapeller.html |url-status=dead }}</ref>Ifølge Sankt Petri Kirke er de ikke i gravkapellet, men begravet i jorden. Det er aldrig blevet undersøgt, om det virkelig er Struensee og Brandts rester.
Jura Titler Religion Samfund Historie Videnskab Død Uddannelsesinstitutioner Kriminalitet Universiteter